Afleiðingarnar geta verið að ungt fólk tileinki sér þann klæðnað , ímyndir og tákn sem einkenna klám . Niðurstöðurnar leiddu í ljós að 96% stráka og 89% stelpna höfðu séð klám . Einn af hverjum fimm strákum sagðist sjá klám daglega en aðeins 2% stelpnanna sögðust sjá klám það oft . Strákar voru einnig líklegri en stelpur til að hafa reynt eitthvað sem þeir höfðu séð í klámmyndum . Samband reyndist á milli klámnotkunar og að hafa haft kynmök við marga í einu ; því oftar sem unglingurinn sá klám , því líklegri var hann til að hafa verið með mörgum í einu . Einnig voru tengsl á milli klámnotkunar og aldurs við fyrstu kynmök , það er að segja því fyrr sem unglingurinn hafði fyrst kynmök , því oftar sá hann klám . Þess má geta að því oftar sem unglingarnir sáu klám þeim mun líklegri voru þeir til að segja að vinir þeirra notuðu klám , að strákar ræddu mikið um klám , að stelpur sem notuðu klám væri svalar , að það væri í lagi fyrir tvær stelpur að sofa saman og að mörgum stelpum og strákum fyndist kynlífið meira spennandi ef hinn aðilinn veitti smá mótspyrnu .